યુગપુરૂષ સંત પ્રમુખસ્વામી મહારાજની અંતિમ વિધી અગાઉ તેમને મુખ્ય સંતો દ્વારા પંચામૃતથી સ્નાન કરાવવામાં આવ્યું હતું. આજે બપોરે ત્રણ વાગ્યે અંતિમ વિધિ થવાની છે. ત્યારે તે અગાઉ અત્યારે તેમના નિવાસ સ્થાને સોડષોપચાર પૂજન ચાલી રહ્યું છે. શનિવારે અક્ષર નિવાસી થયેલા પ્રમુખ સ્વામીના પાર્થિવ દેહને ચાર દિવસ સુધી ગુરુમંડપમાં કાચની કેબિનમાં રાખવામાં આવ્યો હતો. અને આજે ત્યાંથી તેમના પાર્થિવ દેહને સાધુઓના સથવારે રથમાં નિવાસસ્થાને લઈ જવામાં આવ્યો અને ત્યાં ષોડશોપચાર પૂજા ચાલુ છે.સંતો દ્વારા બાપાના પાર્થિવ દેહને તેમના નિવાસ સ્થાને લઈ જવામાં આવ્યો. આ સમયે સમગ્ર વાતાવરણ શોક મગ્ન જોવા મળી રહ્યું હતું. હરિભક્તો જય સ્વામિનારાયણનો મંત્રોચ્ચાર કરતા જોવા મળ્યા. દરમિયાન સ્વામી બાપાના દર્શન માટે રામદેવ બાબા આવી પહોંચ્યા છે.